**Devin Shore** (s. 19. heinäkuuta 1994 Ajax, Ontario, Kanada) on kanadalainen jääkiekkoilija, joka edustaa NHL-seura Seattle Krakenia. Dallas Stars varasi hänet toisella kierroksella 61. pelaajana vuoden 2012 varaustilaisuudessa.

Ura
---

Shore varattiin 69. pelaajana OHL-seura Barrie Coltsiin vuoden 2010 CHL:n varaustilaisuudessa. Hän ei joukkueessa kuitenkaan ikinä pelannut. Kaudeksi 2012–2013 Shore siirtyi Mainen yliopiston joukkueeseen, jossa hän teki debyyttikaudellaan tehot 6+20=26. Toisella kaudellaan Shore valittiin joukkueen varakapteeniksi. Hän oli joukkueen sisäisen pistepörssin voittaja tehtyään 35 ottelussa tehot 14+29=43. Kolmannella ja samalla viimeisellä yliopistokaudellaan 2014–2015 Shore valittiin joukkueen kapteeniksi. Hän pelasi kauden aikana 39 ottelua, joissa teki 14 maalia ja sai 21 syöttöpistettä eli yhteensä 35 tehopistettä.

Yliopistokauden päätyttyä Shore teki kolmivuotisen tulokassopimuksen hänet 61. pelaajana vuoden 2012 NHL:n varaustilaisuudessa varanneen Dallas Starsin kanssa. Shore pelasi loppukauden aikana ensimmäiset ottelunsa ammattilaistasolla, kun hän edusti Dallasin AHL-farmiseura Texas Starsia 19 runkosarjaottelussa sekä kolmessa pudotuspeliottelussa.

Ennen kauden 2015–2016 alkua Shore osallistui Dallasin harjoitusleirille, josta hänet kuitenkin tiputettiin farmiin aloittamaan kautta. Lokakuun aikana Shore valittiin AHL:n kuukauden pelaajaksi sekä kertaalleen viikon pelaajaksi. Yhdeksässä pelaamassaan ottelussa hän oli tehnyt kahdeksan maalia sekä kolme syöttöpistettä, joilla hän ansaitsi kutsun Starsin NHL-kokoonpanoon. Shore debytoi NHL:ssä 3. marraskuuta ottelussa Boston Bruinsia vastaan. Hän sai jääaikaa 11.08 minuuttia. Marraskuun 11. päivänä Shore lähetettiin takaisin Texasiin hänen pelattuaan kolme ensimmäistä otteluaan NHL:ssä. AHL:n puolella hän pelasi kauden aikana yhteensä 23 runkosarjaottelua, joissa teki 15 maalia sekä 11 syöttöpistettä eli yhteensä 26 tehopistettä.

Tammikuussa 2019 Shore siirtyi Anaheim Ducksiin vaihdossa Andrew Coglianoon.

Kesäkuussa 2021 Shore teki Edmonton Oilersin kanssa kaksivuotisen jatkosopimuksen.

Elokuussa 2023 Shore teki vapaana agenttina Seattle Krakenin kanssa yksivuotisen ja 775 000 dollarin arvoisen sopimuksen.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2012–2013 | Univ. of Maine | NCAA | 38 | 6 | 20 | 26 | 10 | – | – | – | – | – |
| 2013–2014 | Univ. of Maine | NCAA | 35 | 14 | 29 | 43 | 38 | – | – | – | – | – |
| 2014–2015 | Univ. of Maine | NCAA | 39 | 14 | 21 | 35 | 20 | – | – | – | – | – |
|  | Texas Stars | AHL | 19 | 4 | 2 | 6 | 4 | 3 | 1 | 0 | 1 | 0 |
| 2015–2016 | Dallas Stars | NHL | 3 | 0 | 0 | 0 | 0 | – | – | – | – | – |
|  | Texas Stars | AHL | 23 | 15 | 11 | 26 | 8 | – | – | – | – | – |
| 2016–2017 | Dallas Stars | NHL | 82 | 13 | 20 | 33 | 14 | – | – | – | – | – |
| 2017–2018 | Dallas Stars | NHL | 82 | 11 | 21 | 32 | 14 | – | – | – | – | – |
| 2018–2019 | Dallas Stars | NHL | 42 | 5 | 12 | 17 | 7 | – | – | – | – | – |
|  | Anaheim Ducks | NHL | 34 | 5 | 7 | 12 | 6 | – | – | – | – | – |
| 2019–2020 | Anaheim Ducks | NHL | 39 | 4 | 6 | 10 | 8 | – | – | – | – | – |
|  | Columbus Blue Jackets | NHL | 6 | 1 | 1 | 2 | 0 | 2 | 0 | 0 | 0 | 0 |
| 2020–2021 | Edmonton Oilers | NHL | 38 | 5 | 4 | 9 | 6 | 2 | 0 | 1 | 1 | 0 |
| 2021–2022 | Edmonton Oilers | NHL | 49 | 5 | 6 | 11 | 10 | – | – | – | – | – |
| 2022–2023 | Edmonton Oilers | NHL | 47 | 1 | 8 | 9 | 4 | – | – | – | – | – |
|  | Bakersfield Condors | AHL | 5 | 2 | 3 | 5 | 0 | – | – | – | – | – |
| 8 kautta | yhteensä | NHL | 422 | 50 | 85 | 135 | 69 | 4 | 0 | 1 | 1 | 0 |
| 3 kautta | yhteensä | AHL | 47 | 21 | 16 | 37 | 12 | 3 | 1 | 0 | 1 | 0 |

Lähteet
-------

* Devin Shore The Internet Hockey Databasessa (englanniksi)
* Devin Shore Eurohockey-sivustolla (englanniksi)
* Devin Shore *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7  Devin Shore EliteProspects. Viitattu 31.10.2016. (englanniksi)
2. ↑  Univ. of Maine 2013–2014 EliteProspects. Viitattu 31.10.2016. (englanniksi)
3. ↑  Dallas Stars Sign Forward Devin Shore  10.3.2015. Dallas Stars. Viitattu 31.10.2016. (englanniksi)
4. ↑  Dallas Stars Reduce Training Camp Roster By Eight  28.9.2015. Dallas Stars. Viitattu 31.10.2016. (englanniksi)
5. ↑  Dallas Stars Recall Forward Devin Shore  1.11.2015. Dallas Stars. Viitattu 31.10.2016. (englanniksi)
6. ↑  Pelipäiväkirja 2015–2016 National Hockey League. Viitattu 31.10.2016.
7. ↑  Dallas Stars Loan D Patrik Nemeth To Texas On A Conditioning Assignment, Reassign F Devin Shore  11.11.2015. Dallas Stars. Viitattu 31.10.2016. (englanniksi)
8. ↑
9. ↑
10. ↑